Kitarristi parema käe töö rütmide mängimisel
#000001
Jorge rocki ja bluesi kursus alustab 7. sept.
#000002
Jakob Bangsø esineb Pärnus ja Tallinnas
#000003
Taavi Langi mängib seda, mida kuulab
#000004
Selgusid Noortebänd 2013 demovoorust edasipääsejad
#000005
Kui kontsert on ukse ees ja lood ka selged, siis mida veel teha? Võib näiteks pabistada, aga on veel terve rida asju, mis tuleks ära teha. Siin väike ülevaade minu jaoks olulistest asjadest, mida tavaliselt enne kontserti teen ja mida kaasa võtan:
#000006
Esiteks muidugi peavad lood olema nii selged, et igasugused laval tabavad ootamatused, mis tähelepanu häirivad, ei tekitaks mängus kaost. Näiteks võid avastada, et valgus paistab näkku, tool on vale kõrgusega, rahvas teeb häält, püksid on libedad ja kitarr vajub ära, kitarr ei püsi hääles, nööbid plärisevad vastu kitarri, mõni patarei on tühi jne. Kõike seda saab ennetada 🙂
#000007
Nii et ma mängin igaks juhuks lood läbi ka oma esinemisriietega (noh, eks ma olen nendega enne ka mänginud, nii et selle võib mõnikord ka vahele jätta). Kindlasti panen sellise särgi (ja pintsaku), millel on nööbid kaetud, et ei pläriseks vastu kitarri. Viimasel ajal võtan ka oma tooli kaasa. Raadiosaatjale panen alati värske patarei. Kodus mängin kõik asjad ka võimendusega läbi, et näha, kas kõik töötab ja harjuda koleda soundiga 🙂 Basskeeled vahetan eelmisel õhtul ära ja soolokeeli ei hakka mingil juhul käppima. Kui on järjest mitu kontserti, siis samade bassidega teen vähemalt 3 kontserti, sest häälestus on ikkagi olulisem kui värske sound. Nagunii on häälestusega laval jama.
#000008
Mida veel? Küüned korda, liivapaberid igasse taskusse, küünteparanduskomplekt kaasa. Veel tulevad kaasa varukeeled, patareid, juhtmed-raadiosaatja-monitor, esinemisriiete kott, kingad, tool, plaadid müügiks, pillitugi, mõnikord statiiv teise pilli või lauto jaoks, noodid ja pult (kui ei mängi kõike peast), läpakas (seal on igaks juhuks noodid, kui mingi asi meelest läheb enne kontserti), pikendusjuhe, varujuhtmed, taskurätid ja ongi vist kõik. Ja noh – KITARR!
#000009
Kui on elektrikaga vaja välja minna, siis veel paar asja, aga oma praeguste tantsuprojektidega piisab loetletud asjadest. Tantsijaga koos esinemise puhul on ülioluline, et loo vorm ja tempo oleksid 100% kindlad ja kui tuleb vigu, siis peab katsuma iga hinna eest tempot hoida. Noh, ja ei tohi lasta end häirida, kui igasugu tants ja klõbin kitarri häälest üle käib 🙂 Eile kukkus niimoodi välja:
#000010
Kuidas sina esinemisteks valmistud või mida teistele soovitaksid?
#000011
Milline on parim vanus kitarriõpingute alustamiseks?
#000012
Sinu e-postiaadressi ei avaldata. Nõutavad väljad on tähistatud *-ga
#000014
This site uses Akismet to reduce spam. Learn how your comment data is processed.
#000016
Akordid, duurid ja “tuurid” kitarril
Riho Sibul: „Muusika on suurem kui meie ise”
Hendrik Sal-Saller: Kitarr mängib rohkem mind kui mina teda!
#000019